**Ministru kabineta rīkojuma projekta**

**“Par sabiedrības ar ierobežotu atbildību “Ludzas medicīnas centrs” stratēģisko mērķi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par sabiedrības ar ierobežotu atbildību “Ludzas medicīnas centrs” stratēģisko mērķi” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 7.panta otro daļu, kas nosaka, ka stratēģisko mērķi nosaka publiskas personas augstākā lēmējinstitūcija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību “Ludzas medicīnas centrs” (turpmāk - kapitālsabiedrība) ir valsts kapitālsabiedrība, kurā 58 procentu kapitāla daļu turētāja ir Veselības ministrija un 42 procentu kapitāla daļu turētāja ir Ludzas novada pašvaldība.Līdzdalības saglabāšana kapitālsabiedrībā tika izvērtēta informatīvajā ziņojumā “Informatīvais ziņojums par valsts līdzdalības saglabāšanu SIA “Rīgas Austrumu klīniskā universitātes slimnīca”, VSIA “Paula Stradiņa klīniskā universitātes slimnīca”, VSIA “Bērnu klīniskā universitātes slimnīca”, VSIA “Rīgas psihiatrijas un narkoloģijas centrs”, VSIA “Daugavpils psihoneiroloģiskā slimnīca”, VSIA “Strenču psihoneiroloģiskā slimnīca”, VSIA “Slimnīca “Ģintermuiža””, VSIA “Piejūras slimnīca”, VSIA “Bērnu psihoneiroloģiskā slimnīca “Ainaži””, VSIA “Traumatoloģijas un ortopēdijas slimnīca”, VSIA “Nacionālais rehabilitācijas centrs “Vaivari”” un SIA “Ludzas medicīnas centrs””, kas tika izsludināts 2020.gada 3.decembra Valsts sekretāru sanāksmē (VSS-1041). Šobrīd kapitālsabiedrībai spēkā ir ar Ludzas pilsētas domes sēdes 2016.gada 30.jūnija protokola Nr.11 41.paragrāfu apstiprinātais pamatuzdevums – nodrošināt Ludzas novada iedzīvotāju veselības aprūpi dienas stacionārā, aprūpes nodaļā un speciālistu ambulatoro veselības aprūpi, kas orientēta uz ātru un kvalitatīvu diagnostiku, plānveida medicīniskajiem pakalpojumiem un rehabilitāciju ar mērķi maksimāli ātri un kvalitatīvi panākt pacienta izveseļošanos. Lai kapitālsabiedrības vispārējais stratēģiskais mērķis atspoguļotu kapitālsabiedrības dalību Veselības ministrijas misijas “Uzlabot cilvēku veselību, izglītojot sabiedrību par veselīga dzīvesveida nozīmi veselības saglabāšanā, īstenojot mērķtiecīgus slimību profilakses pasākumus, nodrošinot augstas kvalitātes veselības aprūpes pakalpojumu pieejamību atbilstoši katra indivīda vajadzībām, kā arī sekmējot medicīnas izglītības un zinātnes attīstību” īstenošanā, pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§) un Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu””, Veselības ministrija ir noteikusi kapitālsabiedrības stratēģisko mērķi – saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus veselības aprūpes pakalpojumus iedzīvotājiem Ludzas novadā un sabiedrības ar ierobežotu atbildību “Rēzeknes slimnīca” sadarbības teritorijā.Kapitālsabiedrība ir I līmeņa slimnīca, kas nodrošina stacionāros veselības aprūpes pakalpojumus sekojošos profilos – terapija un hronisko pacientu veselības aprūpe, sniedz sekundāros ambulatoros veselības aprūpes pakalpojumus, laboratoriskos pakalpojumus, kā arī sniedz konsultācijas personām un institūcijām veselības aprūpes, slimību profilakses, rehabilitācijas un veselīga dzīvesveida jautājumos un nodrošina pacientus ar savlaicīgu un pieejamu informāciju par veselības aprūpes pakalpojumiem. Ņemot vērā to, ka Ludzas novadā un blakus esošajos novados būtiski palielinājies iedzīvotāju skaits, kuriem ir nepieciešami sociālā rakstura pakalpojumi, kas ir apvienoti ar primāro veselības aprūpi, kapitālsabiedrība nodrošina arī īslaicīgo sociālās aprūpes un rehabilitācijas pakalpojumus.Veselības aprūpes sistēmas reformas ietvaros, lai racionāli izmantotu cilvēkresursus, infrastruktūras resursus, finanšu resursus, medicīnas aprīkojumu un novērstu funkciju dublēšanos, ir paredzēta iespēja veselības aprūpes pakalpojumu sniedzējiem veidot astoņas slimnīcu sadarbības teritorijas, kurās dažāda profila slimnīcas veidos vienotu sadarbības modeli. KapitālsabiedrībaSIA “Rēzeknes slimnīca” sadarbības teritorijas ietvaros plāno nodrošināt hronisko slimību pacientu aprūpi un attīstīt paliatīvo aprūpi, kas Latgales reģionā ir akūti nepieciešami pakalpojumi. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, sabiedrība ar ierobežotu atbildību “Ludzas medicīnas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdz VI. Sabiedrības līdzdalība un komunikācijas aktivitātes dalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Karpovs 67876036

Konstantins.Karpovs@vm.gov.lv